80 



et yderst tæt og blødt Tæppe af Laver, som gjør, at disse 

 Steder i Frastand se skinnende graa ud, som om de vare særlig 

 solbelyste. Noget saadant mindes jeg ikke at have set paa 

 Bjærgene i Grønland; i den Tanke, at her forelaa en Iagttagelses- 

 fejl, har jeg forespurgt en af de svenske Grønlandsfarere, Likeno- 

 logen Th. Fries i Upsala, om han kjendte saadant fra Grønland, 

 og han har velvillig meddelt mig, at heller ej han der har set 

 saadanne vidt strakte «Liken-Heder» som de i Sveriges, Norges, 

 Finlands og de russiske Lapmarkers Fjældegne forekommende, 

 og han tvivler ogsaa paa, at de findes der, uden maaske i Syd- 

 grønland. Heller ikke findes saadanne paa Spitzbergen, med 

 Undtagelse af Prins Charles Foreland paa Vestkysten, hvor han 

 saa noget lignende, men langt fra saa storartet. « Lavregionen» 

 i Skandinaviens Alperegion med dens «Masserigdom» synes saa- 

 ledes at mangle i Grønlands mellemste og nordlige Dele, 

 naar undtages Yderøerne. 



Jeg troede at have iagttaget, at disse Heder i Norge holde 

 sig fjærnede fra Kysterne, og jeg fik af Likenologen, Forstmestfr 

 Norman i Laurvig Bekræftelse derpaa; men desuden har han 

 meddelt mig, at der er store Strækninger af det indre Norge, 

 hvor Laverne selv oven for Trægrænsen ikke ere særlig domi- 

 nerende, nemlig hvor «Fjældene har en mere udpræget Alpe- 

 karakter», «men fremfor alt er Jordbunden af stor, ofte afgjørende 

 Betydning; hvor den bestaar af Glacialgrus eller Sand, overalt 

 i Indre Finmarken, er Lavvegetationen absolut dominerende, 

 overalt hvor Jorden er tør». Endvidere skriver Norman: »naar 

 Laverne i Grønland optræde i selve Kysterne i lignende Masse, 

 som de i Norge kun gjøre i Indlandet, da er dette i fuld 

 Overensstemmelse med en Række af fanerogame Planters Ud- 

 bredningsforhold i Norge. Jo længere mod Nord , naturligvis 

 dog kun inden en vis Grænse, desto mere tyer en hel Del Fa- 

 nerogamer, som fuldstændig skyer det sydligere Norges Vest- 

 kyst, ud mod Havet, selv ud i det ydre Øbelte. De Planter, 

 som i sydligere Trakter var mere eller mindre Indlandsplanter, 



